钦定古今图书集成/方舆汇编/职方典/第1197卷 > 《峡州至喜亭记》前人
## 钦定古今图书集成/方舆汇编/职方典/第1197卷 > 《峡州至喜亭记》前人

“蜀于五代为僭国，以险为虞，以冨自足，舟车之迹不
通乎上国者五十有九年。宋受天命，一海内，四方次
第平。”太祖改元之三年，始平蜀，然后蜀之丝枲织文
之冨，衣被于天下，而贡输商旅之往来蜀者，陆辇秦
凤，水道岷江，不绝于万里之外。岷江之来，合蜀众水，
出三峡为荆江，倾折回直，悍怒斗激，东之为湍，触之
“为漩，顺流之舟，顷刻数百里，不及顾视。一失毫厘，与
岩石遇，则糜溃漂没，不见踪迹。故凡蜀之可以充内
府、供京师而侈用乎诸州者，皆陆出，而其羡馀不急
之物，乃下于江，若弃之然，其为险且不测如此。彝陵
为州，当峡口，江出峡始漫为平流，故舟人至此者，必
沥酒再拜相贺，以为更生。”《尚书虞部》郎中朱公再治是州之三月，作至喜亭于江津，以为舟者之停留也，
且志天下之大险，至此而始平易，以为行人之喜幸。
彝陵固为下州，廪与俸皆薄，地僻且远，虽有善政，不
足以为名誉，以资进取。朱公能不以陋而安之，其心
又喜。夫人之去忧患而就乐《易》，《诗》所谓“岂弟君子”者
矣。自公之来，岁数大丰。因民之馀，然后有作。惠于往
来，以馆以劳，动不违时，而人有赖，《是皆宜书》。故凡公
之佐吏，因相与谋，而属笔于修焉。